Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A házasságról, a családról és a gyámságról szóló, többször módosított 1952. évi IV. törvény (Csjt.) 70. § akként
Paragraph Index: 616

1. A Btk. 199. §-a a védett korhatárban tesz különbséget. Eszerint a felnõtt (18. életévét betöltött) személy (akár férfi, akár nõ) büntetendõ, ha 14. életévét betöltött, vele azonos nemû kiskorúval fajtalankodik, de nem büntetendõ, ha 14. életévét betöltött, tõle külön nemû kiskorúval fajtalankodik. Az indítvány elbírálásánál az egyik kérdés az, hogy van-e Magyarországnak kötelezettsége a védett korhatárban tett különbség megszüntetésére. A jogi kötelezettség szempontjából az Európai Emberi Jogi Konvenció és az Európai Közösség szerzõdései jönnek szóba, ez utóbbiak a csatlakozás után. A Konvenció kötelezõ értelmezése az egyes döntésekben az Emberi Jogok Európai Bíróságának jogköre. Ezzel szemben az Emberi Jogok Európai Bizottsága határozatai kötelezõ erõvel jogi értelemben nem bírnak. Az Euan Sutherland/Egyesült Királyság ügyben 1997. július 1-jén született a Bizottság határozata, amely szerint ebben a speciális esetben a brit jog szabályozása a Konvenció 8. és 14. Cikkével nem összeegyeztethetõ. A konkrét ügyben a panaszos 12. életéve óta homoszexuális volt. Elsõ azonos nemû kapcsolata 16 éves korában volt egy vele egyidõs fiatallal. Akkoriban a homoszexuális cselekmények férfiak között a 21. életév betöltése elõtt büntetendõk voltak, a nõknél (heteroszexuális és leszbikus kapcsolatnál egyaránt) a védett korhatár a 16. életév volt. 1994-ben a védett korhatárt — az orvosegyesülés javaslatára, közegészségügyi okból, ti. az érintettek a büntetõjogi fenyegetés miatt féltek orvoshoz fordulni — a 18. életévre szállították le. (Az orvosegyesülés a védett korhatár 16. életévre való leszállítását javasolta.) A panaszos arra hivatkozott, hogy a férfiak közötti homoszexuális kapcsolat védett korhatárának nem a 16. életévre (mint a nõknél), hanem csupán a 18. életévre való csökkentése a magánszférához való jogot sérti és diszkriminatív. A Bizottság abból indult ki, hogy a kutatók túlnyomó többségének véleménye szerint már a pubertás elõtt kialakul a férfiak és a nõk szexuális irányultsága, így erre a védett korhatár leszállításával a fiatalok többségénél nem gyakorolna befolyást egy homoszexuális kapcsolat. A Bizottság hivatkozott az 1994-es orvosi jelentésre és arra is, hogy a konvencióban részes államok többségében a törvények elismerik a nemek egyenlõ kezelését, ami a védett korhatárt illeti. A Bizottság döntését négy különvélemény mellett hozta meg. Figyelmet érdemel, hogy — miként arra a többségi határozat is utal — a Bizottság ezzel a döntésével eltért korábbi gyakorlatától. A magyar Btk. 199. §-ához hasonló tényállás az osztrák jogban található. Az eltérés annyi, hogy az osztrák Btk. a 19. életévét betöltött férfit (tehát a nõt nem) rendeli büntetni, ha 14. életévét betöltött, de 18 évesnél fiatalabb, vele azonos nemû kiskorúval fajtalankodik. (Az osztrák alkotmánybíróság a 209. §-t 2003. február 28-ával hatályon kívül helyezte, elismerve azt, hogy a törvényhozó által követett védelmi cél, a gyermekek és az ifjak védelme a túl korai és kizsákmányoló szexuális kapcsolatoktól, alkotmányjogi nézõpontból nem vonható kétségbe. Ugyanakkor rámutatott arra, hogy a 209. § a jelenlegi formájában, az osztrák büntetõ törvény rendszerében, a 209. § büntetõjogi környezetéhez viszonyítva sérti a jogegyenlõség elvét. Az osztrák Btk. értelmében minden esetben büntetlen marad az azonos korúak homoszexuális kapcsolata és azoké is, akiknél az életkorbeli eltérés az egy évet nem haladja meg, feltéve, hogy egyikük sem fiatalabb 14 évesnél; nem büntetendõ a cselekmény akkor sem, ha az életkorbeli eltérés egy és öt év között van, amennyiben a partnerek egyike sem fiatalabb 14 évesnél és nem idõsebb 19 évesnél. Ebben a környezetben a Btk. 209. §-a a férfiak közötti homoszexuális kapcsolatoknál a büntetlenség, majd a büntetendõség és ezt követõen ismét a büntetlenség váltakozó következményéhez vezet, a büntetõ törvényben példátlan módon. Ésszerûtlen, hogy férfiak közötti olyan megengedett kapcsolatnál, ahol az életkorbeli eltérés több mint egy év, de kevesebb mint öt év, az idõsebb partnert a 19. életéve elérésétõl a törvény büntetéssel fenyegeti a fiatalabb partner 18. életévének eléréséig.) 2002/114. szám A Bizottság az osztrák jogban alkalmazott védett korhatárt eddig több alkalommal konvenciókonformnak találta, a panaszokat visszautasította mint nyilvánvalóan alaptalanokat: H.F./Ausztria, 22646/93, 1995. június 26.; W.Z./Ausztria, 17297/90, 1992. május 13. Nyitott kérdés jelenleg, hogy a Bíróság a konvenció-értelmezésnek az ebben az ügyben megjelenõ továbbfejlesztését elfogadja-e. Az Európai Közösségben az Amszterdami szerzõdés (1997. június, hatálybalépés 2001. május) egy új antidiszkriminációs meghatározást vezetett be, a 13. Cikket. A

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes